KRAŠKI POJAVI

**Kapnik je tvorba, ki nastaja v suhih** [**jamah**](http://sl.wikipedia.org/wiki/Jama)**. Iz kapljajoče** [**vode**](http://sl.wikipedia.org/wiki/Voda) **se izloči kalcit ali** [**apnenec**](http://sl.wikipedia.org/wiki/Apnenec)**, ki ga imenujemo** [**siga**](http://sl.wikipedia.org/w/index.php?title=Siga&action=edit)**. Kapniške tvorbe so različnih oblik:**

* [**stalagmiti**](http://sl.wikipedia.org/w/index.php?title=Stalagmit&action=edit) **(rastejo s tal)**
* [**stalaktiti**](http://sl.wikipedia.org/w/index.php?title=Stalaktit&action=edit) **(rastejo s stropa)**
* **stebri (po združitvi stalaktitov in stalagmitov)**
* **cevčice**
* **zavese**
* **Vrtača je dolina, ki ima večji premer kot globino.**
* **Uvala nastane iz dveh ali več vrtač, ki se združijo, zato tudi navadno nima enakomernega dna in ni primerna za obdelovanje (glej tudi pod** [**kraško polje**](http://sl.wikipedia.org/wiki/Kra%C5%A1ko_polje)**).**
* **Udornica je nastala, ko se je udrlo ali je preperelo** [**skalnato**](http://sl.wikipedia.org/w/index.php?title=Skala&action=edit) **površje ali** [**strop**](http://sl.wikipedia.org/w/index.php?title=Strop&action=edit) **votline.**
* **Koliševka je velika kotanja porasla z** [**drevesi**](http://sl.wikipedia.org/wiki/Drevo)**.**
* **Kal je majhna vrtača z** [**ilovnatim**](http://sl.wikipedia.org/w/index.php?title=Ilovica&action=edit)[**dnom**](http://sl.wikipedia.org/w/index.php?title=Dno&action=edit)**, kjer se zbira** [**voda**](http://sl.wikipedia.org/wiki/Voda)**.**
* **Polje je obširna kotanja z** [**izviri**](http://sl.wikipedia.org/wiki/Kra%C5%A1ki_izvir) **in** [**ponori**](http://sl.wikipedia.org/wiki/Ponor_in_po%C5%BEiralnik)**, ki se obdobno poplavi.**
* **Rečna dolina je ozemlje, na katerem si je voda ustvarila** [**strugo**](http://sl.wikipedia.org/w/index.php?title=Struga&action=edit)**.**
* **Slepa dolina je zaključni** [**del**](http://sl.wikipedia.org/w/index.php?title=Del&action=edit) **rečne doline, kjer voda ponikne.**
* **Suha dolina je rečna dolina, po kateri ne teče več nobena voda.**
* **Zatrepna dolina je kratka rečna dolina, ki se od izvira med zaprtimi strminami (**[**zatrepa**](http://sl.wikipedia.org/wiki/Kra%C5%A1ki_izvir)**) postopoma odpira.**
* **Kraška jama je naraven izvotljen prostor pod** [**zemeljskim**](http://sl.wikipedia.org/wiki/Zemlja)[**površjem**](http://sl.wikipedia.org/wiki/Povr%C5%A1je)**, ki nastane na** [**kraškem**](http://sl.wikipedia.org/wiki/Kras) **svetu.** [**Jama**](http://sl.wikipedia.org/wiki/Jama) **nastane kot posledica** [**geoloških**](http://sl.wikipedia.org/wiki/Geologija) **procesov,** [**tektonskih**](http://sl.wikipedia.org/wiki/Tektonika) **premikov, delovanja** [**vode**](http://sl.wikipedia.org/wiki/Voda) **in drugih atmosferskih vplivov.Kraški pojavi v jamah imajo različne oblike.**



* **Korozijske stopničke so posebne vrste** [**škavnice**](http://sl.wikipedia.org/wiki/%C5%A0kavnica)**, ki se vrstijo v obliki** [**kaskad**](http://sl.wikipedia.org/w/index.php?title=Kaskada&action=edit) **na** [**apnenčasti**](http://sl.wikipedia.org/wiki/Apnenec)[**kamnini**](http://sl.wikipedia.org/wiki/Kamnina)**. Vsaka korozijska stopnička ima značilno** [**kotanjasto**](http://sl.wikipedia.org/w/index.php?title=Kotanja&action=edit) **obliko z ravnim** [**dnom**](http://sl.wikipedia.org/w/index.php?title=Dno&action=edit)**, na eni strani pa se odpira v naslednjo, spodnjo kotanjo. Te kotanje imajo med 10 in 30 centimetrov premera. Nastanejo zaradi raztapljanja apnenca na točkah, kjer se zadržuje** [**voda**](http://sl.wikipedia.org/wiki/Voda)**; ta se na najnižjem mestu kotanje tudi izliva ter na prvi najbližji točki z nizkim strmcem napravi novo škavnico, kar botruje nastanku korozijskih stopničk.**



* **Kraški izvir je točka na** [**kraškem**](http://sl.wikipedia.org/wiki/Kras) **ozemlju, kjer podzemeljska** [**voda**](http://sl.wikipedia.org/wiki/Voda) **prihaja na površino. To praviloma sploh ni** [**izvir**](http://sl.wikipedia.org/wiki/Izvir)**, saj ne gre za nastanek novega vodnega** [**toka**](http://sl.wikipedia.org/wiki/Tok)**, temveč je to že obstoječi** [**potok**](http://sl.wikipedia.org/wiki/Potok) **ali celo** [**reka**](http://sl.wikipedia.org/wiki/Reka)**, ki je bila nekje prej proniknila in se sedaj vrača na površje. Zato prihaja voda na dan po navadi v veliki količini.Če se kraški izvir pojavi v** [**jami**](http://sl.wikipedia.org/wiki/Kra%C5%A1ka_jama)**, mu pravimo tudi jamski izvir.**
* **Zelo zanimiva vrsta kraškega izvira je bruhalnik, ki mu** [**Kraševci**](http://sl.wikipedia.org/wiki/Kras_%28podro%C4%8Dje%29) **pravijo fontana. Kjer iztok iz podzemlja ovirajo** [**sifoni**](http://sl.wikipedia.org/w/index.php?title=Sifon&action=edit) **(*smrki*), voda priteka na površje le obdobno, ko se notranji** [**rezervoarji**](http://sl.wikipedia.org/w/index.php?title=Rezervoar&action=edit) **toliko napolnejo, da voda po** [**načelu**](http://sl.wikipedia.org/w/index.php?title=Na%C4%8Delo&action=edit)[**veznih posod**](http://sl.wikipedia.org/w/index.php?title=Vezne_posode&action=edit) **prestopi sifonsko zaporo. Taki izviri so najpogostejši na** [**Primorskem**](http://sl.wikipedia.org/wiki/Primorska) **krasu, zato imajo** [**italijansko**](http://sl.wikipedia.org/wiki/Italijan%C5%A1%C4%8Dina) **ime, čeprav v** [**Italiji**](http://sl.wikipedia.org/wiki/Italija) **takih izvirov skoraj ni. Posebno v preteklih časih so bile fontane intenzivno izkoriščane za preskrbo pitne vode, ker so večkrat na lahko dostopnih krajih. Omembe vredna je** [**ulica**](http://sl.wikipedia.org/wiki/Ulica) **sedmih fontan v** [**Trstu**](http://sl.wikipedia.org/wiki/Trst) **(še danes *Via Settefontane*), kamor je v** [**rimski**](http://sl.wikipedia.org/wiki/Anti%C4%8Dni_Rim) **dobi vodila iz** [**mesta**](http://sl.wikipedia.org/wiki/Mesto)[**pot**](http://sl.wikipedia.org/wiki/Pot) **do** [**naravnega**](http://sl.wikipedia.org/wiki/Narava) **izvira vode, ki se je pojavljal zdaj tu zdaj tam. Danes vemo, da je to bila skupina bruhalnikov, ki so se pojavljali, kadar je pač zadevni sifon dovoljeval.**

**Druga vrsta bruhalnikov se pojavlja na** [**kraških poljih**](http://sl.wikipedia.org/wiki/Kra%C5%A1ko_polje)**, kjer voda izvira naravnost iz tal. Tudi v teh primerih je iztok odvisen od sifonov, ki se polnijo in prekipevajo zaradi obilja** [**padavin**](http://sl.wikipedia.org/wiki/Padavine)**. Zato je poplavljanje kraških polj tesno povezano z** [**letno**](http://sl.wikipedia.org/wiki/Leto) **dobo in od nje odvisno količino** [**dežja**](http://sl.wikipedia.org/wiki/De%C5%BE)**.**

* **Kraško polje je večja kotanja na** [**kraškem**](http://sl.wikipedia.org/wiki/Kras) **svetu, ki ima pretežno ravno dno, koder poteka kraški vodni vir. Slovenski** [**krasoslovci**](http://sl.wikipedia.org/wiki/Krasoslovje) **so leta** [**1973**](http://sl.wikipedia.org/wiki/1973) **določili, da mora imeti vsaj pol** [**kilometra**](http://sl.wikipedia.org/wiki/Kilometer) **široko dno in nepretrgan rob visok vsaj nekaj** [**metrov**](http://sl.wikipedia.org/wiki/Meter)**.**
* **Ponor nastane zaradi spremembe v sestavi tal: voda, ki je drsela po neprepustnem** [**terenu**](http://sl.wikipedia.org/wiki/Teren) **(skali ali** [**prsti**](http://sl.wikipedia.org/wiki/Prst)**), priteče na** [**grušč**](http://sl.wikipedia.org/w/index.php?title=Gru%C5%A1%C4%8D&action=edit) **ali** [**peščeno**](http://sl.wikipedia.org/wiki/Pesek) **zemljo in se skozi to prepustno plast »precedi« v podzemlje. Take vode imenujemo ponornice ali ponikalnice. Večkrat se spet pojavijo na odprtem in večkrat tudi ponovno ponorijo, odvisno pač od ozemlja, po katerem tečejo.**

**Ponori so prava vrata med površjem in** [**kraškimi jamami**](http://sl.wikipedia.org/wiki/Kra%C5%A1ka_jama)**, in to predvsem zato, ker urejajo dotok v podzemlje. Ko obilno dežuje,** [**potok**](http://sl.wikipedia.org/wiki/Potok) **ali** [**reka**](http://sl.wikipedia.org/wiki/Reka) **naraste, ker se na površini količina vode poveča. Ko pa pride do prepustnih tal, voda ne more pronikniti z isto hitrostjo, kot priteka, zato nastanejo nad ponori poplave in obdobna** [**jezera**](http://sl.wikipedia.org/wiki/Jezero)**, medtem ko so podzemski** [**tokovi**](http://sl.wikipedia.org/wiki/Tok) **sorazmerno vedno enako vodnati.**

**Voda pri pretoku skozi ponor odnaša iz površine pesek in razne** [**usedline**](http://sl.wikipedia.org/w/index.php?title=Usedlina&action=edit)**, ki prepustno plast lahko širijo in poglabljajo. Lahko razumemo, da je zgoščenost in enovitost prepustne plasti tisti dejavnik, ki največ vpliva na količino vode v ponikalnici ter na obliko in deročnost podzemskega toka.**

* **Tudi požiralnik je mesto na kraških tleh, kjer voda izginja s površja, a gre za povsem drugačen** [**pojav**](http://sl.wikipedia.org/wiki/Pojav)**. Požiralniki so več ali manj globoke lijaste kotanje, v katere se ob dežju zliva vsa voda s površine. Voda potem v njih narašča, jih napolni, se preko robov izlije in preplavi ravnino. Govorimo torej o** [**kraškem polju**](http://sl.wikipedia.org/wiki/Kra%C5%A1ko_polje) **ali o presihajočem jezeru. Medtem ko je ponor prehod v jamo, ki je nekje v spodaj ležečih zemeljskih plasteh, požiralnik sega v globino le do obširne neprepustne plasti. Ta plast postane ob nalivih dno ogromne** [**sklede**](http://sl.wikipedia.org/w/index.php?title=Skleda&action=edit)**, v katero priteka skozi požiralnike voda. Ko je voda dovolj visoka, seveda napolni skledo, to je, preplavi vso dolino. Dejansko torej požiralnik vode ne »požira«: kdor bi opazoval naraščanje vode v njem ob močnem dežju, bi v resnici opazoval naraščanje vode v celotni globeli okoli sebe in pod sabo – požiralnik je le luknja, skozi katero bi videl doseženo raven vode.**
* **Škavnica je okrogla ali podolgovata skalna vdolbina, ki nastane v** [**apnenčasti**](http://sl.wikipedia.org/wiki/Apnenec) **kamnini zaradi** [**korozije**](http://sl.wikipedia.org/wiki/Korozija)**, in kot taka značilna** [**kraška**](http://sl.wikipedia.org/wiki/Kras) **površinska oblika. Ima značilno ravno dno ter izpodjedene stene, velika pa je od nekaj centimetrov do enega metra in tudi več.**
* **Škraplja je podolgovat žleb na neporaslih površinah trdega** [**apnenca**](http://sl.wikipedia.org/wiki/Apnenec)**, ki nastane pod vplivom tekoče** [**vode**](http://sl.wikipedia.org/wiki/Voda)**.** [**Geomorfološka**](http://sl.wikipedia.org/wiki/Geomorfologija) **površinska oblika škrapelj je značilna za** [**kraški svet**](http://sl.wikipedia.org/wiki/Kras)**.**

**Tekoča voda lahko teče po apnencu kot** [**deževnica**](http://sl.wikipedia.org/w/index.php?title=De%C5%BEevnica&action=edit)**, talna voda, vode iz** [**ledenikov**](http://sl.wikipedia.org/wiki/Ledenik) **ali** [**morska voda**](http://sl.wikipedia.org/wiki/Morje)**. Pri tem počasi raztaplja apnenec, ki se pod vplivom** [**organskih kislin**](http://sl.wikipedia.org/w/index.php?title=Organske_kisline&action=edit) **v vodi (te pridejo vanjo preko** [**atmosfere**](http://sl.wikipedia.org/wiki/Atmosfera) **ali z izpiranjem tal) raztopi in pomeša z njo.**

**Škraplje med seboj ločijo vmesni** [**grebeni**](http://sl.wikipedia.org/wiki/Greben)**, ki so na določenih mestih lahko izjemno ostri. Take grebene imenujemo** [**skalni noži**](http://sl.wikipedia.org/w/index.php?title=Skalni_no%C5%BEi&action=edit)**,** [**teren**](http://sl.wikipedia.org/wiki/Teren)**»posipan« z njimi pa je izjemno težko prehoden. Površju, ki je gosto pokrito s škrapljami pravimo škrapljišče, lahko pa je nadzemno ali podzemno (če je voda izdolbla škraplje pod vrhnjo plastjo prsti.**

* **Žlebiči so žlebovom podobne vzporedne podolgovate vdolbine, ki se pojavljajo na površini nagnjene** [**apnenčaste**](http://sl.wikipedia.org/wiki/Apnenec)[**kamnine**](http://sl.wikipedia.org/wiki/Kamnina)**, in kot take značilna** [**kraška**](http://sl.wikipedia.org/wiki/Kras) **površinska oblika. Potekajo v smeri največje strmine in lahko v dolžino merijo več** [**metrov**](http://sl.wikipedia.org/wiki/Meter)**, v širino pa od 1 do 30** [**centimetrov**](http://sl.wikipedia.org/wiki/Centimeter) **in se povečujejo v smeri navzdol. Navadno imajo ti kanali ostre robove, proti dnu pa se ožajo; v primeru, da so nastali na kamnu pod plastjo površinske** [**prsti**](http://sl.wikipedia.org/wiki/Prst)**, so v prerezu nekoliko bolj zaobljeni. Če je kamnito površje, na katerem se žlebiči nahajajo, strmejše, so ti razmeroma ravni, v nasprotnem primeru pa se lahko zvijajo v meandre.**

**KOROZIJSKE STOPNIČKE**

**Te stopničke somalce podobne škavnicam. Imajo jasno izražen polkrožni obod in ravno dno, ki je na eni strani odprto navzdol, po navadi v naslednjo stopničko. Običajno so 10-30cm velike.**

**PONVICA**

**Te nastajajo iz vode, ki se preliva čez različne pregrade. So najrazlučnejših velikosti, od nekaj milimetrov pa do nekaj metrov. Zrastejo lahko ob vznožju stalagmitov, na peščenih pobočjih ali pa v koritu podzemne reke.**

**GRIŽA**

**To so škraplje, ki razčlenjujejo skalo v kaos manjših kamnov**